পিরিয়ড আর অশুচি! পিরিয়ড আর লজ্জা! এই অশুচিতায়, এই লজ্জায় মরতে মরতে আমরা মেয়েরাও বলতে পারি না, বলতে পারিনি, রক্তের রঙ লালই হয়। পিরিয়ডের রঙও তাই লাল, নীল নয়! এবং পিরিয়ড কোনো অসুখ নয়, অশুচি নয়, গোপন বিষয়ও নয়। আমরা সুস্থ তাই আমাদের পিরিয়ড হয়। ১২/১৩ বছর বয়স থেকে এভাবে প্রতিমাসে রক্তাক্ত হই বলেই সভ্যতা এতদূর এগিয়েছে, নীতিবাগীশরা নীতি ফলাতে পৃথিবীর মুখ দেখতে পেরেছেন! নাহলে কবেই 'মানুষ' নামক প্রজাতিটি ডাইনোসরের মতো বিলুপ্তির খাতায় নাম লেখাতো!